El Grau de Gandia celebra la festivitat de Sant Antoni aquest cap de setmana
20 gener 2022

## El Grau de Gandia celebra la festivitat de Sant Antoni aquest cap de setmana20 gener 2022Última actualització: 20 gener 2022

![](../gestion/img/34721618af14d268c0ec3c67f4b8bd14cfb4ba6d9dc29296f2afaa58ca2fba50.jpeg)  
  

Aquest cap de setmana es celebrarà la Festa de Sant Antoni al Grau de Gandia amb diverses activitats programades per a dissabte 22 i diumenge 23. “_La situació de la pandèmia ens ha obligat a suspendre el tradicional porrat d'Associacions. Més que una cancel·lació jo diria que és un ajornament perquè aspirem a poder realitzar-lo el pròxim mes de juny_”, ha declarat **Miguel Ángel Picornell**, president de la Junta de Districte del Grau.

La programació del dissabte 22 de gener començarà a les 19:30h amb la cercavila a càrrec de l’Associació de Dolçainers i Tabaleters del Grau. A continuació, a les 20:00h, tindrà lloc la cremà de la foguera a la plaça Garbí. Per altra banda, el diumenge es realitzarà la missa en honor a Sant Antoni a l’església de Sant Nicolau. La festivitat finalitzarà amb l’entrada dels carreters i la Benedicció d’animals a la plaça Garbí.

Tots els esdeveniments compliran la normativa vigent amb l'ús de la mascareta obligatòria i el manteniment de la distància de seguretat. “_Convidem a grauers i forasters a acudir als actes. Aprofite l’ocasió per agrair públicament la col·laboració de la Falla Mosquit en l’organització d’aquestes activitats_”, ha conclòs Picornell.

[Twittear](https://twitter.com/share)